In Alan Watts se klassieke boek, The Way of Zen, lei hy sy westerse lesers effektief in die wêreld en wysheid van Zen Boeddhisme in. Hy begin by die ontstaansgeskiedenis, in Indië deur China tot in Japan. Hy wys ook hoe 'Confucian and Taoist' denke die pad van Zen beïnvloed en gerig het.
Hierdie boek is 'n wonderlike inleiding tot Zen denke en praktyk. Dit kry dit reg om die leser binne Zen se ratwerk in te neem en jou bloot te stel aan 'n hele nuwe manier van kyk, dink en beleef.
Ek kon nie die boek neersit nie. Veral nie waar Watts begin om te verduidelik hoe gedagtes en emosies die mens se psige gevange neem nie.
Hy verduidelik in detail hoe 'n Zen meester 'n mens sal begelei om eerder op die ewige Nou te fokus, as om 'n geveg te gaan met jou binne wêreld en begeertes.